CELEX: 62021TN0552
Language: sk
Date: 2021-09-06 00:00:00
Title: Vec T-552/21: Žaloba podaná 6. septembra 2021 – Worldwide Brands/EUIPO – Guangyu Wan (CAMEL)

25.10.2021   
            
            
               SK
            
            
               Úradný vestník Európskej únie
            
            
               C 431/52
            
         
      Žaloba podaná 6. septembra 2021 – Worldwide Brands/EUIPO – Guangyu Wan (CAMEL)
      (Vec T-552/21)
      (2021/C 431/61)
      Jazyk, v ktorom bola podaná žaloba: angličtina
      
         Účastníci konania
      
      
         Žalobkyňa: Worldwide Brands, Inc. Zweigniederlassung Deutschland (Kolín nad Rýnom, Nemecko) (v zastúpení: R. Ahijón Lana a J. Gracia Albero, lawyers)
      
         Žalovaný: Úrad Európskej únie pre duševné vlastníctvo (EUIPO)
      
         Ďalší účastník konania pred odvolacím senátom: Eric Guangyu Wan (Vancouver, Britská Kolumbia, Kanada)
      
         Údaje týkajúce sa konania pred EUIPO
      
      
         Majiteľ spornej ochrannej známky: ďalší účastník konania pred odvolacím senátom
      
         Dotknutá sporná ochranná známka: slovná ochranná známka Európskej únie CAMEL – ochranná známka Európskej únie č. 1 015 593
      
         Konanie pred EUIPO: konanie o výmaze
      
         Napadnuté rozhodnutie: rozhodnutie prvého odvolacieho senátu EUIPO z 5. júla 2021 vo veci R 1548/2020-1
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  čiastočne zrušil napadnuté rozhodnutie v rozsahu, v akom sa v ňom vyhovelo odvolaniu podanému vedľajším účastníkom konania a zamietol návrh na zrušenie práv vlastníka ochrannej známky, pokiaľ ide o „košele“,
               
            
                  —
               
               
                  uložil EUIPO povinnosť nahradiť trovy tohto konania, vrátane trov vyplývajúcich z konania pred zrušovacím oddelením a prvým odvolacím senátom.
               
            
         Uvádzané žalobné dôvody
      
      
                  —
               
               
                  porušenie článku 95 ods. 2 nariadenia Európskeho parlamentu a Rady (EÚ) 2017/1001 v spojení s článkom 27 ods. 4 delegovaného nariadenia Komisie (EÚ) 2018/625,
               
            
                  —
               
               
                  porušenie článku 58 ods. 1 písm. a) v spojení s článkom 18 ods. 1 písm. a) nariadenia Európskeho parlamentu a Rady (EÚ) 2017/1001.